ดิฉันเป็นข้าราชการกรุงเทพมหานครอาศัยอยู่แฟลตนี้มานานขอแจ้งเรื่องต่อกองการเจ้าหน้าที่ ดังนี้
1.ประตูทางเข้าแฟลตปิดไม่ได้มานานมากทำไมไม่มีการซ่อมแซมให้ใช้ได้ปกติ
2.รปภ.ก็ไม่มีมาดูแลความปลอดภัยในยามวิกาลทำให้เกิดการบุกรุกสถานที่ราชการ
3.มีน้ำท่วมทุกครั้งเวลาที่มีฝนตกหรือบางครั้งก็มีน้ำนองบริเวณทางเข้าแฟลตทั้งที่ไม่มีฝนแต่ไม่เคยได้รับการแก้ไข
4.หลายครั้งเกิดการทะเลาะวิวาทส่งเสียงดังในเวลาดึกยามวิกาลบริเวณชั้น5ตึกที่ลูกจ้างพักอาศัย ซึ่งทำให้เดือดร้อนส่งเสียงดังบุคคลภายนอกบุกรุกเข้ามาทะเลาะวิวาทในสถานที่ราชการ ซึ่งเป็นเวลาที่ต้องพักผ่อน ได้ข่าวจากคนที่พักอาศัยด้วยกันว่า ห้องดังกล่าวได้โดนคาดโทษไว้ว่าถ้าเกิดอีกครั้งจะให้ออกจากห้องพักอาศัย แต่เท่าที่ดิฉันเห็นเกิดเรื่องมา5-6ครั้งแล้วก็ไม่มีมาตราการใดๆและยังพักอาศัยอยู่เหมือนเดิม
ข้าราชการอย่างเรามีหน้าที่ดูแลประชาชนแต่เรากลับต้องอาศัยอยู่กับความหวาดระแวง พักผ่อนไม่เต็มที่ แล้วจะเอาแรงที่ไหนไปช่วยเหลือประชาชน เราพักอาศัยเราเสียค่าบำรุงทุกเดือนท่านควรจะดูแลเราบ้าง มันคือสวัสดิการที่เราข้าราชการสมควรได้  เราควรได้รับการดูแลที่ดีจากท่านด้วยเช่นกัน บางครั้งไฟทางเดินดับ น้ำไม่ไหล ยังต้องแก้ปัญหาเอง หวังเป็นอย่างยิ่งว่ากองการเจ้าหน้าที่ ที่ดูแลแฟลตแห่งนี้จะให้ความเป็นธรรมและแก้ไขปัญหาจริงจัง โดยเฉพาะบทลงโทษสำหรับห้องที่ฝ่าฝืนกฎ เพราะมีหลายห้องที่รักษากฎโดยเคร่งครัด แต่ต้องมารับผลจากการกระทำของห้องอื่น